இரி. வெ. சீனிவாச ஐயர்

திவான் பகதூர் இரிசியூர் வெங்கட சீனிவாச ஐயர் (Rishiyur Venkata Srinivasa Aiyar) (1852-31 மார்ச் 1909) ஓர் இந்திய அரசு ஊழியரும், சென்னை மாகாணத்தின் சட்டமன்ற உறுப்பினரும் மற்றும் அரசியல்வாதியும் ஆவார்.

 இளமை வாழ்க்கை 
சீனிவாச ஐயர் 1852 ஆம் ஆண்டு ஆர்.எஸ். வெங்கடராம அய்யர்  மற்றும் அவரது மனைவி வாளாம்பாள் ஆகியோருக்கு நான்கு குழந்தைகளில் மூத்தவராகப் பிறந்தார்.

 கல்வி 
தனது ஆரம்பப் படிப்பை முடித்ததும், சீனிவாச ஐயர் பெங்களூரில் உள்ள வெஸ்லியன் உயர்நிலைப் பள்ளியில் மூன்று ஆண்டுகள் உதவி ஆசிரியராகவும், கும்பகோணம் அரசு கலைக் கல்லூரியில் உதவி விரிவுரையாளராகவும் 1873 முதல் 1884 வரை பணியாற்றினார்.

சீனிவாச ஐயர் கணிதத்தில் புலமை பெற்றவராக இருந்தார். மேலும் "யூக்ளிடு" அல்லது “வடிவியல் சீனிவாச ஐயர்” என்று அழைக்கப்பட்டார்.

 அரசுப் பணி 
1884 ஆம் ஆண்டு, இவர் வருவாய்த் தீர்வுத் துறையில் உதவியாளராக சென்னை மாகாணத்தின் குடிமைப் பணியில் சேர்ந்தார்.India Office List 1905, Pg 618 பின்னர் வருவாய் தீர்வு ஆணையரின் செயலாளராக பதவி உயர்ந்தார். மேலும் ஜூலை 1896 இல், சென்னை மாகாணத்தில் நிலப் பதிவுகள் மற்றும் வேளாண்மைத் துறையின் இயக்குநராக நியமிக்கப்பட்டார். டிசம்பர் 1903 இல் பதிவுத் துறையின் தலைமை இயக்குநரானார்.India Office List 1905, Pg 88 மேலும் நவம்பர் 1902 இல் தமிழ்நாடு சட்ட மேலவைக்கு பரிந்துரைக்கப்பட்டார். அக்டோபர் 30, 1903 அன்று இரண்டாவது முறையாகவும் நியமிக்கப்பட்டார்.India Office List 1905, Pg 75

 இந்திய தேசிய காங்கிரசு 
இந்திய தேசிய காங்கிரசின் ஆரம்ப நாட்களில்  அதனுடன் தொடர்புடையவராக இருந்தார்.

இந்திய சமுதாய மறுமலர்ச்சியாளரும் மற்றும் கல்வியாளருமான ஆர். எஸ். சுபலட்சுமியின் தந்தைவழி மாமா ஆவார்.

 மேற்கோள்கள் 




பகுப்பு:திருவாரூர் மாவட்ட மக்கள்
பகுப்பு:1909 இறப்புகள்
பகுப்பு:1852 பிறப்புகள்